Bara Mansa
Bara Mansa (port. Barra Mansa) – miestas pietryčių Brazilijoje, Rio de Žaneiro valstijoje, 127 km į šiaurės vakarus nuo Rio de Žaneiro, prie Pietų Paraibos upės. Per šį miestą eina San Paulo–Rio de Žaneiro geležinkelis ir plentas. Metalo apdirbimo, juodosios ir spalvotosios metalurgijos, chemijos, elektronikos ir elektrotechnikos, maisto pramonė. Yra universitetinis centras, 1833 m. įkurta bažnyčia.